b"\n_START_ARTICLE_\nTorog\xc3\xb3\n_START_SECTION_\nEtimologia\n_START_PARAGRAPH_\nTorog\xc3\xb3 \xc3\xa9s un top\xc3\xb2nim documentat des d'antic (segle IX), i que Joan Coromines (op. cit.) relaciona amb Trag\xc3\xb3, nom de dos pobles relativament propers, un a la vall de la Noguera Ribagor\xc3\xa7ana i l'altre a la del Segre. El seu origen est\xc3\xa0 emparentat amb l'\xc3\xa8tim llat\xc3\xad que tamb\xc3\xa9 d\xc3\xb3na drag\xc3\xb3, a partir del significat de devorar (a partir d'una comparaci\xc3\xb3 o met\xc3\xa0fora, aplicat a un lloc que sembla que hagi estat devorat per una for\xc3\xa7a sobrenatural, com una balma o cova de les que abunden en aquest territori.\n_START_SECTION_\nHist\xc3\xb2ria\n_START_PARAGRAPH_\nTot i que hi ha poca documentaci\xc3\xb3 sobre Torog\xc3\xb3, ja apareix en un document el 838. El 974 l'esgl\xc3\xa9sia de sant Climent consta com a santuari, i el 984 acoll\xc3\xad un priorat d'Ala\xc3\xb3._NEWLINE_El 1981 tenia tan sols 3 habitants, que han quedat redu\xc3\xafts a 2 el 2006."